Hvor langt tid går der, inden I tager opkaldet?
Se Clint Eastwood for dig, parat til en skudduel. Hans overlegne ro. De sammenknebne øjne. Hånden, der hviler ved pistolen. Den dumdristige modstander trækker sit våben, og BANG – Mr. Eastwood har allerede pløkket ham. Sådan er vi hos Edelmann Kontorservice, bare med vores telefon. Hurtige på aftrækkeren (men dog en smule mindre aggressive). 85 procent af vores opkald tager vi, inden der er sagt dut 3 gange. Det ved vi, fordi vi laver statistik på opringningerne flere gange om dagen. Og vi kan selvfølgelig fortælle dig ventetiden for hvert enkelt opkald, hvis du beder om det.